নিজস্ব প্রতিবেদন : নিষিদ্ধ মাদক সহ তিলজলায় গ্রেফতার করা হল এক পাচারকারীকে। ধৃত ব্যক্তি অসমের বাসিন্দা। ধৃতের কাছ থেকে প্রায় দেড় লাখ টাকা মূল্যের নিষিদ্ধ মাদক উদ্ধার করা হয়েছে। পুলিস সূত্রে জানা গিয়েছে, গোপন সূত্রে খবর পেয়ে তিনজলার কাছে একটি হোটেলে হানা দেয় কলকাতার বেনিয়াপুকুর থানার পুলিস। সেই হোটেল থেকেই গ্রেফতার করা হয় অভিযুক্তকে। ধৃতের নাম মহিবুর রহমান। ধৃত অসমের নওগাঁয়ের বাসিন্দা। পুলিস সূত্রে খবর, ধৃতের কাছ থেকে হাজার টাকা মূল্যের দেড়শোটি নিষিদ্ধ মাদক ট্যাবলেট বাজেয়াপ্ত করা হয়েছে। যার আনুমানিক মোট বাজারমূল্য দেড় লাখ টাকা। প্রধানত বর্মা ও ইম্ফলে পাওয়া যায় এই মাদক। শহরের নাইট পার্টিগুলোয় এই মাদক সরবরাহ করার দায়িত্ব ছিল ধৃতের উপর। সেই অ্যাসাইনমেন্ট নিয়েই শহরে ঢোকে মহিবুর। মণিপুর হয়ে কলকাতায় এই মাদক পাচার করা হচ্ছিল বলে অনুমান পুলিসের।